SA vrou in Kenia betrap met dwelmmiddels | Maroela Media
SA vrou in Kenia betrap met dwelmmiddels
ŉ 45-jarige vrou van Suid-Afrika is in Kenia in hegtenis geneem nadat sy glo met kokaïen ter waarde van R1.7 miljoen betrap is, het die SAUK Dinsdag berig.
Die vrou was van Sao Paulo in Brasilië na Cotonou in Benin op pad.
Sy het Maandag in ŉ hof in Nairobi verskyn en eNCA het berig die saak is tot volgende Maandag uitgestel. Volgens eNCA is die vrou Saterdag in hegtenis geneem toe beamptes 4.5 kg kokaïen in haar bagasie opgespoor het. Dit was in haar sandale en skoonheidsmiddels versteek.
ŉ Gesamentlike taakspan van die anti-narkotikaeenheid en buitelandse polisie, insluitend lede van die Suid-Afrikaanse Polisiediens, het haar in hegtenis geneem. Die vrou se uiteindelike bestemming was glo Suid-Afrika.
Sy is die derde Suid-Afrikaanse vrou wat vanjaar vir dwelmsmokkel in hegtenis geneem word.
Plaaswerker sit lank ná verkragting, moord
Goed so….hoop sy sit lank. Enige dwelmsmokkelaar is ‘n potensiele MOORDENAAR!!!
Hoop sy word daar aangehou en kry dood straf. Gemors …
Hulle is te dom om te leer dat hulle LEWENS verwoes, dit is hoog tyd dat hulle besef om geld te maak uit ander mense se ellende (dwelm misbruik) sal jy nooit voluit gelukkig wees nie! Hoog tyd dat ouers wat met die probleem in hulle huise sit, begin intree teen handelaars (moordenaars)!